1 Dagitoy ti sasao ni Jeremias* nga anak ni Hilkias a maysa kadagiti papadi idiay Anatot+ iti daga ti Benjamin.2 Naipakaammo kaniak ti sao ni Jehova idi kaaldawan ni Josias,+ nga anak ni Amon,+ ti ari ti Juda, idi maika-13 a tawen ti panagturayna.3 Naipakaammo met dayta kaniak idi kaaldawan ti ari ti Juda a ni Jehoiakim+ nga anak ni Josias, agingga a nalpas ti maika-11 a tawen a panagturay ti ari ti Juda a ni Zedekias+ nga anak ni Josias, agingga a naipanaw dagiti tattao ti Jerusalem iti maikalima a bulan.+4 Kinuna kaniak ni Jehova:5 “Am-ammokan* sakbay pay a binukelka iti aanakan,+Ken sakbay pay a nayanakka,* pinilikan* a mangaramid iti naisangsangayan a trabaho.+Pinagbalinka a propeta kadagiti nasion.”6 Ngem kinunak: “O Kangatuan* nga Apo Jehova!Saanko nga ammo ti agsao,+ ta maysaak laeng nga ubing.”*+7 Kinuna ni Jehova kaniak:“Dimo ibaga, ‘Maysaak laeng nga ubing.’Ta masapul a mapanka iti amin a pangibaonak kenka,Ken rumbeng nga ibagam ti amin nga ibilinko kenka.+8 Dimo kabuteng ti langada,+Ta ‘addaak kenka tapno ispalenka,’+ kuna ni Jehova.”9 Kalpasanna, inunnat ni Jehova ti imana ket sinagidna ti ngiwatko.+ Ket kinuna ni Jehova kaniak: “Inkabilko dagiti sasaok iti ngiwatmo.+10 Kitaem, inikkanka ita nga aldaw iti autoridad kadagiti nasion ken pagarian, tapno mangparut ken mangrakrakka, tapno mangdadael ken mangrebbaka, tapno mangbangon ken mangimulaka.”+11 Kinuna manen kaniak ni Jehova: “Ania ti makitkitam, Jeremias?” Isu nga insungbatko: “Makitkitak ti sanga ti kayo nga almendro.”*12 Kinuna ni Jehova kaniak: “Husto ti makitkitam, ta kanayon a kitkitaek ti pannakaitungpal ti saok.”13 Daytoy ti naipakaammo manen kaniak a sao ni Jehova iti maikadua a daras: “Ania ti makitkitam?” Isu a kinunak: “Makitkitak ti agburburek* a kaldero* a nakatingig manipud iti amianan a ti ngarabna ket sumango iti abagatan.”14 Kalpasanna, imbaga kaniak ni Jehova:“Idiay amianan ti paggapuan ti didigraMaibusor iti amin nga agnanaed iti daga.+15 Ta ‘ayabak ti amin a pamilia dagiti pagarian ti amianan,’ kuna ni Jehova,+‘Ket umaydanto; ipasdekto ti tunggal maysa ti trononaIti sango dagiti ruangan ti Jerusalem,+Maibusor iti aglikmut a padernaKen maibusor iti amin a siudad ti Juda.+16 Ket ideklarakto kadakuada dagiti panangukomko gapu iti amin a kinadakesda,Ta pinanawandak,+Ken mangpupuorda iti idatonda kadagiti sabali a dios+Ken agrukruknoyda kadagiti inaramid dagiti imada.’+17 Ngem masapul nga agsaganaka nga agtignay,*Ken masapul a tumakderka ket ibagam kadakuada ti amin nga ibilinko kenka.Dimo kabuteng ida,+Tapno dika butbutngen iti sanguananda.18 Ta pinagbalinka ita a napaderan a siudad,Maysa nga adigi a landok, ken pader a gambang maibusor iti intero a daga,+Kadagiti ari ti Juda ken kadagiti prinsipena,Kadagiti papadina ken kadagiti tattao iti daga.+19 Ket sigurado a lumabanda kenka,Ngem saandakanto a maabak,*Ta ‘addaak kenka,’+ kuna ni Jehova, ‘tapno ispalenka.’”
Footnotes
^ Mabalin a kaipapananna, “Mangitan-ok ni Jehova.”
ilo_Latn lus_Latn ilo_Latn